قدیم تورکلر میصرله هر زامان علاقه‌ده اوْلموش‌دورلار. هله میلاددان اوّل ۳-جو مینیل‌لیک‌ده "هیکسوسلار" آدلانان بیر خالق میصری اله کچیرمیش، اوْرادا اؤز حاکمیّتلرینی قورموش‌دور. بیر چوْخ عالیملر اوْنلارین تورکلر اوْلدوقلارینی گومان ائدیرلر. داها سوْنرا، آرتیق ایسلاملاشمادان سوْنرا، مین ایله یاخین زامان اۆچون میصری ایهشیدیلر، تولونیلر، مملوک، عثمانلی کیمی تورک سوی‌لو سولالری ایداره ائتمیشدیرلر. بئله‌جه تورکلرین میفولوگییاسینا قویون تصاویری بۇ علاقه‌لرین نتیجه‌سینده کچه بیلردی. دیگر طرف‌دن، هر شیین عکسینه اوْلدوغونو دا تخمین ائتمک اوْلار. بلکه ده میصر میفولوگییاسینا قویون تصاویری تورکلر واسطه‌سی ایله کچمیش‌دیر (هیکسوسلارین واسطه‌سی ایله).